Küllap olete kuulnud öeldavat, et kui teid uksest välja visatakse, ronige aknast sisse. Olen selle üle mõningatel puhkudel oma elus mõtelnud ja kaalunud, kas tasub vaeva ja  kas eesmärk väärib pingutust.  Kristliku kuulutuse kontekstis ei tohiks ju miski saada takistuseks hea sõnumi levitamisel. Mäletan, mõned aastad tagasi vaimuliku laulupeo aegu Tartus oli meil külas hea sõber misjonär Anu Väliaho. Käisime linnas, ajasime asju ja mina vaatan - oot, mida see Anu nüüd teeb? Ajab minuga juttu ja paneb möödaminnes flaiereid autodele kojameeste vahele. Mõjus ootamatult.